
Text rozhodnutia
Súd: Krajský súd Banská Bystrica Spisová značka: 43CoE/411/2015 Identifikačné číslo súdneho spisu: 6115208320 Dátum vydania rozhodnutia: 21. 09. 2016 Meno a priezvisko sudcu, VSÚ: JUDr. Drahomíra Dibdiaková ECLI: ECLI:SK:KSBB:2016:6115208320.3 Opravné uznesenie Krajský súd v Banskej Bystrici ako súd odvolací v senáte zloženom z predsedníčky senátu JUDr. Drahomíry Dibdiakovej, členiek senátu JUDr. Evy Kmeťovej a JUDr. Márie Jamriškovej, PhD. v exekučnej veci oprávneného BENCONT INVESTMENTS, s. r. o., so sídlom Vajnorská 100/A, 831 04 Bratislava, IČO: 36 432 105, právne zastúpeného JUDr. Veronikou Kubrikovou, PhD. advokátkou so sídlom Martinčekova 13, 981 01 Bratislava proti povinnému K. U., nar. XX.XX.XXXX, bytom T. I. XX, XXX XX D. D., pre vymoženie pohľadávky vo výške 57,69 Eur s príslušenstvom, vedenej súdnym exekútorom JUDr. Jozefom Ďuricom, Exekútorský úrad so sídlom Borovianska 17, 960 01 Zvolen, pod sp. zn. EX 2741/15, o odvolaní oprávneného proti uzneseniu Okresného súdu Banská Bystrica č.k. 2Er/1147/2015-32 zo dňa 20. augusta 2015 v senáte jednohlasne takto r o z h o d o l : Uznesenie Krajského súdu v Banskej Bystrici č.k. 43CoE/411/2015-45 zo dňa 28. októbra 2015 opravuje v jeho záhlaví a vo výroku tak, že deň vyhlásenia napadnutého uznesenia Okresného súdu Banská Bystrica č.k. 2Er/1147/2015-32 je 20. august 2015. o d ô v o d n e n i e : 1. Krajský súd v Banskej Bystrici ako súd odvolací uznesením č.k. 43CoE/411/2015-45 zo dňa 28. októbra 2015 potvrdil uznesenie Okresného súdu Banská Bystrica č.k. 2Er/1147/2015-32 zo dňa 20. augusta 2015. 2. Podľa § 224 zákona č. 160/2015 Z. z. Civilný sporový poriadok (ďalej aj „CSP“) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 3. Podľa § 378 ods. 1 CSP na konanie na odvolacom súde sa primerane použijú ustanovenia o konaní pred súdom prvej inštancie, ak tento zákon neustanovuje inak. 4. Podľa ust. 234 ods. 2 CSP ak nie je ďalej ustanovené inak, použijú sa na uznesenie primerane ustanovenia o rozsudku. 5. Odvolací súd zistil, že v záhlaví a vo výroku jeho rozhodnutia došlo k zrejmej nesprávnosti pri písaní dňa vydania odvolaním napadnutého rozhodnutia okresného súdu, keď odvolací súd namiesto 20. augusta 2015 uviedol deň 28. augusta 2015. 6. Zistenú zrejmú nesprávnosť v písomnom vyhotovení rozhodnutia odvolacieho súdu opravil odvolací súd postupom podľa § 378 ods. 1 CSP a § 224 CSP tak, že namiesto nesprávne uvedeného dátumu vydania napadnutého rozhodnutia okresného súdu v záhlaví a vo výroku rozhodnutia odvolacieho súdu uviedol správny deň, a to 20. august 2015. 7. Rozhodnutie bolo prijaté senátom odvolacieho súdu jednohlasne. Poučenie: Proti tomuto rozhodnutiu nie je odvolanie prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP). Dovolanie sa podáva v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP).

